
U    I M E    R E P U B L I K E    H R V A T S K E

R J E Š E N J E


	Trgovački sud u Splitu, po sudcu Jozi Ćaleta, u predstečajnom postupku po prijedlogu predlagatelja-dužnika: BRANITELJSKA POLJOPRIVREDNA ZADRUGA IMOĆANKA, Donji Vinjani 475, Donji Vinjani, OIB: 41108966606, (dalje: Predlagatelj-Dužnik), dana 27. travnja 2016. godine, izvanraspravno,


r i j e š i o    j e


            Odbacuje se prijedlog uvodno navedenog Predlagatelja-Dužnika za otvaranje predstečajnog postupka.

Obrazloženje


Uvodno navedeni Predlagatelj-Dužnik, prijedlogom od 21. ožujka 2016. godine, predložio je ovom Sudu otvaranje predstečajnog postupka.

	Člankom 11, stavak 3. i 4, Stečajnog zakona (Narodne novine, br. 71/15, dalje: SZ), propisano je kako sud po službenoj dužnosti utvrđuje sve činjenice koje su važne za predstečajni (...) postupak te radi toga može izvoditi sve potrebne dokaze te kako sud odluke može donositi i bez usmene rasprave. 

Sukladno navedenoj odredbi članka 11, stavak 3. i 4, SZ, Sud je po službenoj dužnosti pribavio i u dokazne svrhe pročitao Povijesni Izvadak iz sudskog registra za istog Predlagatelja-Dužnika, čitanjem kojeg je utvrđeno kako je nad istim Predlagateljem Dužnikom već odobrena Predstečajna nagodba sklopljena kod ovog Suda na ročištu održanom dana 19. prosinca 2013. godine a odobrena rješenjem ovog Suda od 19. prosinca 2013. godine, broj: Stpn-59/2013. Sud je pribavio i u dokazne svrhe pročitao i rješenje ovog Suda od 19. prosinca 2013. godine, broj: Stpn-59/2013, kojim je sklopljena predstečajna nagodba i odobrena pa je čitanjem ovog rješenja utvrđeno kako će Dužnik utvrđenu tražbinu vjerovnika REPUBLIKE HRVATSKE, Ministarstva financija, u umanjenom iznosu od: 629.305,89 kuna podmiriti ovom Vjerovniku ...u jednakim mjesečnim obrocima kroz razdoblje od 48 



                                                                      - 2 -                              Broj: 14. St-806/2016.



(četrdesetosam) mjeseci, tako da prvi obrok isplate duga dospijeva za isplatu dana 15. siječnja 2014. godine, te se obvezuje osim ostatka duga u iznosu od 629.305,89 kn platiti i ugovorenu kamatu po stopi od 4,5 % godišnje obračunatoj na ostatak duga, koja kamata dospijeva zajedno sa pojedinim obrokom.“ (točka IV., izrijeke tog rješenja) a utvrđenu tražbinu vjerovnika HYPO – ALPE – ADRIA BANK, d.d, Zagreb, u iznosu od: 155.914,24 kune ...podmiriti kroz razdoblje od 5 ( pet ) godina (...) s tim da prva rata dospijeva na naplatu 1. lipnja 2014. g., a posljednja 1. prosinca 2018.g., sve sukladno... (točka V. izrijeke tog rješenja).

	Dakle, Predlagatelju-Dužniku još nije istekao rok za isplatu utvrđenih tražbina navedenih dvoje Vjerovnika po naprijed navedenoj sklopljenoj i od ovog Suda odobrenoj Predstečajnoj nagodbi.

	Člankom 32, stavak 1, točka 2, SZ, propisano je kako će sud odbaciti prijedlog za otvaranje predstečajnog postupka ako nije istekao rok od dvije godine od ispunjenja obveza iz prije potvrđenoga predstečajnog sporazuma. Člankom 442, stavak 2, SZ, propisano je kako se odredba članka 32, stavak 1, točka 2, SZ, na odgovarajući način primjenjuje na predstečajne nagodbe sklopljene na temelju Zakona o financijskom poslovanju i predstečajnoj nagodbi (Narodne novine, br. 108/12, 144/12, 81/13, i 112/13.).

	Kako Predlagatelju-Dužniku još nije istekao rok za isplatu utvrđenih tražbina navedenih dvoje Vjerovnika po naprijed navedenoj sklopljenoj i od ovog Suda odobrenoj Predstečajnoj nagodbi, to istome još nije istekao ni rok od dvije godine od ispunjenja obveza iz prije potvrđene Predstečajne nagodbe, taj rok od dvije godine još nije ni počeo teći, on će početi teći nakon podmirenja obveza sukladno navedenoj Predstečajnoj nagodbi. Zato je ovaj Sud prijedlog Predlagatelja-Dužnika za otvaranje predstečajnog postupka odbacio, temeljem navedene odredbe članka 32, stavak 1, točka 2, u vezi sa člankom 442, stavak 2, SZ.

	Sukladno svemu navedenom i temeljem navedenih odredaba SZ, riješeno je kao u izrijeci rješenja.


U Splitu, 27. travnja 2016. godine.

                                    	                                                                       S U D A C:
                                                                                                                   Jozo Ćaleta, v.r.,



POUKA O PRAVNOM LIJEKU:  Protiv ovog rješenja može se izjaviti žalba. Žalba se izjavljuje u roku od osam (8.) dana nakon proteka osmog dana od dana objave rješenja na e-Oglasnoj ploči ovog Suda, podnosi se ovom Sudu u dva primjerka a o žalbi u drugom stupnju odlučuje Visoki trgovački sud Republike Hrvatske u Zagrebu.

DNA:
1.  BRANITELJSKA POLJOPRIVREDNA ZADRUGA IMOĆANKA, Donji Vinjani 475,
     Donji Vinjani, preko e-Oglasne ploče  Suda – rok objave: 20. dana. U objavi navesti i
     ovu DNA.
2.  Spis.


Split, 27. travnja 2016. godine.                                          S U D A C:
                                                                                           Jozo Ćaleta, 

